Publication: Magyar Közlöny
Issue: MK-1998-100 (Year: 1998, Number: 100)
Era: 1990-2004
Section: 10/1993. (XII. 30.) MüM rendelet tartalmazza.
Paragraph Index: 847

g) Marketing Az üzletkötővel szemben támasztott alapvető követelmény a marketing szemlélet és annak az üzlet valamennyi mozzanatában való érvényesítése. Ennek érdekében alkalmazásképes tudással kell rendelkeznie az alábbi tématerületeken: — a marketing jelentősége a piaci munkában. A vevőkkel való azonosulást hangsúlyozó szemléletmód lényege, — a piac marketingszempontú értelmezése, jellemzése, szegmentálása, — a vásárlási folyamat és a fogyasztói magatartás, ezen belül kiemelten a viszonteladói piacnak, mint az export fő szinterének sajátosságai, — a piackutatás és a piaci információk, — a marketing mix és elemei, — a külpiaci (nemzetközi) marketing sajátos feladatai, különös tekintettel az exportpiackutatásra, — marketingstratégiák, — a külpiaci marketing stratégiai kérdései.

Source: https://magyarkozlony.hu/hivatalos-lapok/909a5953c3c2805a320f6682c6e0e5d6d0dc7761/dokumentumok/0b3a67bf69ffa05ccdd109a2e066c7ae3cc2fa70/letoltes